Timo Flloko

Timoleo Flloko ose Timo siç njihet nga publiku (lindur në Pejë më 28 prill 1948) është një aktor shqiptar.

Jetëshkrimi
Rrjedh nga një familje gjirokastrite. Shkollën e mesme e mbaroi në Vlorë dhe Institutin e Lartë të Arteve në degën Dramaturgji në Tiranë në vitin 1970. Timo Flloko pa mëdyshje mund të quhet një yll i kinematografisë shqiptare, nga të paktët aktorë shqiptarë të cilët ia kanë kushtuar karrierën e tyre ekskluzivisht filmit. Është gjithashtu një nga pedagogët më të respektuar të Akademisë së Arteve. Prej disa vitesh ka zgjedhur të jetojë duke ndarë kohën e tij mes Amerikës dhe Shqipërisë. Gjatë qëndrimit të tij në Amerikë prej shtatë vitesh arriti të futet edhe në botën e Holliwood-it, ku interpretoi në disa filma. Pas kthimit nga Amerika u kthye në Tiranë, ku tani punon si pedagog në Akademinë e Arteve në Tiranë në degën e aktrimit dhe regjisë

Hyri në kinema shumë i ri, vetëm 19 vjeç. Por dy filmat e tij të parë, Ngadhënjim mbi vdekjen (1967) dhe Përse bie kjo daulle patën fat të keq. U ndaluan nga regjimi i kohës për arsye banale. Brezat e njohën dhe e çmuan talentin e tij më së pari në rolet e Meços në filmin Kur zbardhi një ditë dhe atë të Kabos në Malet me blerim mbuluar, të xhiruar në vitin fatlum 1971.
Niveli i interpretimeve të tij filmike erdhi gjithmonë duke u rritur. Pasuan Kanani tek Shtigje lufte (1976) dhe Luani tek Lulëkuqet mbi mure, ky i fundit i nderuar me Medaljonin e Festivalit të Filmit, më 1977.

 Filmografia 

 Watch! (2008) .... Andrea
 Pamje nga ura (2007) teater
 Stay Awake ().....Mirosh
 In Between (/I)......Nick
 Syri magjik ().....Niko
 Evil Never Dies () (episodi i V).... Mustafa
 Angel's Dance ().... Shanku (The Shank)
 K-911 () (V).... Xhonson (Johnson)
 Përdhunuesit ()
 Loin des barbares ().... Vladimiri
 Vdekja e kalit - (1992).....Agroni
 Balada e Kurbinit ()......Gurgen Dreni
 Binarët ()...... Asimi
 Vrasje në gjueti ()......Fredi
 Fillim i vështirë ()......Bujari
 Rrethimi i vogël ()......Shoku Agron, kryetari
 Të paftuarit ()......
 Militanti ()......Visar Shundo (Vasil Shanto)
 Nata e parë e lirisë ()......Ceçemi
 Ballë për ballë ()......Inxh. Sergej
 Liri a vdekje ()......Cerçiz Topulli
 Njeriu me top ()......Mato Gruda
 Lulëkuqet mbi mure ()......Luan Sina, mësuesi
 Shtigje lufte ()......Kanan Tafili (Kajo Karafili)
 Kur zbardhi një ditë ()......partizan Meço
 Malet me blerim mbuluar ()......Kapo Dalipi
 Përse bie kjo daulle - (1969)...... Xhaviti
 Ngadhënjim mbi vdekjen - (1967)......Fatosi

 Lidhje të jashtme 


Kategoria:Biografi shqiptare
Kategoria:Aktorë shqiptarë
Kategoria:Lindje 1948
Kategoria:Njerëz që jetojnë
Kategoria:Njerëz nga Peja